Ma tõesti ei oska kommenteerida seda, mida Blogger viimastel päevadel korraldanud on. Hiljuti ei saanud ma isegi sisse logida, sest sign in-riba lihtsalt ei eksisteerinud. Nüüd avastasin, et minu Moevendade postitus oli iseenesest end mustandiks modifitseerinud ja seetõttu avalikustasin ta uuesti. Järgmine postitus, millega eile alustasin, kuid veel lõpetada ei jõudnud, on üldse ära kadunud, ei mingit jälge - justkui oleksin unes näinud, kuidas R. Pipesi raamatust statistikat siia ümber trükkisin. 13 ja reede?    Ahjaa, profiilipilt on end samuti ise tagasi vahetanud. Tundub, et eilne (12. mai) on minu blogi elust blogijumalate poolt kustutatud. Kõrgemad jõud on mängus.    Aga muidu on tänane päev täitsa tore olnud. Tallinn ja NO99 Põhuteater. Käisime õega "Hirvekütti" vaatamas. Tehti palju pauku, aga eks oli põhjust ka.    Igatahes, Blogger, katsu ennast kokku võtta, muidu tekib tahtmine ära kolida.  Kell sai just 00.00 -  loodame, et õnn pöördub.